als_Latn dik_Latn sag_Latn
Shkencëtarët në laboratorin MIT kanë krijuar një pajisje inteligjente që mund të lexojë libra, gazeta, revista. Kjo pajisje inteligjente, e quajtur FingerReader, ka pamjen e një unaze. Ajo përdor një kamera për të skanuar fjalët e shkruara dhe pastaj ua lexon përdoruesve me zë të lartë.
FingerReader, aktualisht është vetëm prototip, që është bërë me printerin 3D si unazë për përdoruesit. Kamera e vogël, e ngjashme me ata që gjenden tek telefonat inteligjentë, është e aftë të njohë germat ndërkohë që unaza skanon faqen. Më pas, një zë i sintetizuar lexon këto fjalë me zë të lartë. Kjo funksionon në librat, revistat, madje edhe tek ekranet e kompjuterëve.
Pajisja është shumë e dobishme për njerëzit e verbër. Ajo ka të instaluar një program të veçantë që i vëren lëvizjet e gishtave të përdoruesit, i identifikon fjalët e shkruara dhe lexon tekstin. Pajisja ka edhe një sistem alarmi që tregon nëse gishtat janë duke qëndruar në tekstin e shkruar.
Për krijimin e kësaj pajisje janë dashur tri vite, për kodimin e softuerit, eksperimentimin dhe funksionimin e saj. Nuk është bërë e ditur se kur do të dalë në treg kjo pajisje, vetëm është thënë se do të ketë një çmim të arsyeshëm.
(Herë të lexuara: 195)
als_Latn als_Latn als_Latn als_Latn als_Latn